GLOBAL พุ่ง 7% โบรกฯอัพกำไรปี 65 ขึ้น 6% ชี้ยอดขายโต-ขยายสาขาหนุน ชูเป้า 27.50 บ.
GLOBAL พุ่ง 7% โบรกฯอัพกำไรปี 65 ขึ้น 5-6% รับยอดขายโตและจากการขยายสาขารวมถึงเพิ่มสัดส่วนสินเค้า House brand หนุน แนะนำราคาเป้าหมาย 27.50 บ.
10 ม.ค. 2565

ผู้สื่อข่าวรายงานว่าวันนี้ (10 ม.ค. 2565) ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 10:12 น. อยู่ที่ระดับ 21.30 บาท เพิ่มขึ้น 1.30 บาท หรือ 6.50% โดยทำจุดสูงสุดที่ 21.30 บาท และทำจุดต่ำสุดที่ 20.30 บาท ด้วยมูลค่าการซื้อขาย 348.18 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (10 ม.ค. 2565) โดยปรับประมาณการกำไรปี 2564-2565 ขึ้น 5-6% จากยอดขายเติบโตได้ดีกว่าคาด สำหรับแนวโน้มกำไรไตรมาส 4/2564 เพิ่มขึ้นทั้งจากไตรมาสก่อน และจากงวดเดียวกันของปีก่อน จาก SSSG แข็งแกร่ง และกำไรปี 2565 ถูกผลักดันจากการขยายสาขาและเพิ่ม สัดส่วนสินค้า House brand ผสานสาขาในต่างประเทศเติบโตดี แนะนำราคาเป้าหมาย 27.50 บาท